Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 557/13/7706	Poprad, 29.10.2013
EEČ : 2-57-162-2013

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu Poprad, Odboru všeobecnej a vnútornej správy 

XXXXX, dna 27.7.2013 v case medzi 04.00 hod. až 05.00 hod. v obci XXXXX, okr. Poprad, vošiel cez otvorenú bránku na pozemok rodinného domu císlo 236 a následne na tomto poškodil uzamknuté vchodové bezpecnostné dvere a to tak, že pästami  oboch rúk a laktom rozbil tri zo štyroch vrchných sklenených výplní, ktoré boli z izolacného dvojskla, cím takto spôsobil škodu poškodením vchodových dverí pre XXXXX, nar. XXXXX, trvale bytom XXXXX vo výške 30,-€

pretože výsledky skráteného vyšetrovania preukazujú, že nejde o trestný cin, ale ide o skutok, ktorý by mohol byt priestupkom

Odôvodnenie:
	Uznesením povereného príslušníka PZ Obvodného oddelenia PZ Poprad pod XXXXX zo dňa 27.07.2013 bolo začaté trestné stíhanie, na tom skutkovom základe, ako je uvedené vo výrokovej časti tohto uznesenia. 

	Uznesením povereného príslušníka PZ, Obvodného oddelenia PZ Poprad pod XXXXX zo dňa 20.08.2013 bolo XXXXX vznesené obvinenie pre prečin poškodzovania cudzej veci podľa § 245 ods. 1 Trestného zákona, na tom skutkovom základe, ako je uvedené vo výrokovej časti tohto uznesenia.

	V priebehu konania bol vo veci vypočutý obvinený, ktorý sa k spácbaniu skutku priznal. Ďalej bol vypočutý poškodený XXXXX, ktorý si uplatnil náhradu škody vo výške 300,- €, svedkyňa XXXXX. Bol vyhotovený znalecký posudok Kriminalistického a expertízneho ústavu PZ Košice XXXXX Bolo zabezpečené odborné vyjadrenie k hodnote poškodenej veci. 

	V priebehu skráteného vyšetrovania bolo zistené, že škoda na poškodených dverách bola odstránená a oprava bola vyčíslená na sumu 30,- €. Výsluchom svedka - poškodeného XXXXX zo dňa 08.10.2013, bolo zistené, že menovaný má dvere v pôvodnom stave a nežiada o náhradu spôsobenej škody. 

	Prečinu poškodzovania cudzej veci podľa § 245 ods. 1 Trestného zákona sa dopustí ten, kto zničí, poškodí alebo urobí neupotrebiteľnou cudziu vec a spôsobí tak na cudzom majektu malú škodu.

	Podľa § 125 ods. 1 Trestného zákona sa škodou malou rozumie škola prevyšujúca sumu 266,- €. 

	Podľa § 214 ods. 1 Trestného poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorým by mohol byť priestupkom alebo iným správnym deliktom, alebo by mohol byť prejednaný v disciplinárnom konaní. 

	Podľa § 214 ods. 2 Trestného poriadku policajt postúpi vec inému orgánu, iba ak vo veci nebolo vznesené obvinenie.

	Vzhľadom k vyššie uvedenému bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Havrilčák
prokurátor